# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 19/2014

# zo zasadnutia Kolégia rektora STU zo dňa 04. 06. 2014

**PRÍTOMNÍ: podľa prezenčnej listiny**

**PROGRAM:**

1. Kontrola úloh
2. Prehodnotenie podmienok pôžičky SvF STU (R. Redhammer)
3. Komplexná akreditácia 2014 (F. Horňák, S. Biskupič)
4. Vyhlásenie internej univerzitnej súťaže na vypísanie tém na postdoktorandské pracovné miesta (S. Biskupič)
5. Vyhlásenie výzvy na predkladanie žiadostí v rámci Programu na podporu mladých výskumníkov (S. Biskupič)
6. Návrh na udelenie „Plakety STU“ prof. Ing. Jurajovi Bízikovi, DrSc. (R. Redhammer)
7. Informácia o aktivitách STU v projektových výzvach Horizont 2020 (S. Biskupič)
8. Informácia o projekte Reality (M. Sokol)
9. Informácia o zasadnutí Rady športu STU (M. Sokol)
10. Rôzne

**PREDLOŽENÉ MATERIÁLY:**

1. Prehodnotenie podmienok pôžičky SvF STU
2. Komplexná akreditácia 2014
3. Vyhlásenie internej univerzitnej súťaže na vypísanie tém na postdoktorandské pracovné miesta
4. Vyhlásenie výzvy na predkladanie žiadostí v rámci Programu na podporu mladých výskumníkov
5. Návrh na udelenie „Plakety STU“ prof. Ing. Jurajovi Bízikovi, DrSc.
6. Informácia o aktivitách STU v projektových výzvach Horizont 2020
7. Informácia o projekte Reality
8. Informácia o zasadnutí Rady športu STU

**K BODU1: Kontrola úloh**

V rámci kontroly úloh rektor konštatoval, že k dátumu zasadnutia neboli prijaté žiadne úlohy.

**K BODU 2: Prehodnotenie podmienok pôžičky SvF STU**

Materiál uviedol kvestor.

Predmetom predloženého dokumentu bolo prehodnotenie pôžičky SvF, ktorá bola použitá na „Obnovu obvodového plášťa budovy – blok C + spojovací blok“ v kontexte preukázateľných energetických úspor a v kontexte aktuálnych možností generovania iných vlastných príjmov.

Z diskusie:

* rektor poďakoval dohadovacej komisii, konkrétne predsedovi AS STU a prof. Unčíkovi za ústretový postoj pri riešení tejto záležitosti, doc. Jelemenský podporil predložený materiál a výsledok dohody považuje za krok vpred,
* dekan Moravčík vníma tento postoj ako precedens do budúcnosti, zastával názor, že SvF by si mala svoj záväzok plniť a pôžička by sa mala splácať, napr. aj iným spôsobom, resp. inou formou kompenzácie ,
* dekanka Vitková podporila návrh dohadovacej komisie,
* dekan Kopáčik objasnil pozadie a históriu podmienok uzavretia pôžičky,
* rektor informoval, že predložený materiál bude doplnený o informácie dekana Kopáčika,
* dekan Šooš sa vyjadril, že rešpektuje predložený kompromis,

V závere diskusie rektor zablahoželal novozvoleným dekanom, konkrétne dekanovi MTF

STU, prof. Peterkovi a „staronovej“ dekanke FA STU, doc. Vitkovej.

**UZNESENIE: 19.1/2014-KR**

Kolégium rektora STU súhlasí so zmenou podmienok pôžičky Stavebnej fakulty STU s pripomienkami a odporúča predložiť materiál na schválenie Akademickému senátu STU.

**K BODU 3: Komplexná akreditácia 2014**

Materiál uviedli prorektori Horňák a Biskupič. K bodu boli prizvané Mgr. Michelková a Ing.

Bujdáková.

Dokument bol predložený v zmysle § 84 zákona č. 131/2002 Z. z. o vysokých školách

a o zmene a doplnení niektorých zákonov v znení neskorších predpisov.

Prorektor Horňák, rektor aj dekanka Vitková poďakovali za súčinnosť rektorátu, fakultám

a všetkým, ktorí participovali pri príprave akreditačných spisov.

Prorektor Horňák zároveň s ohľadom na proces validácie požiadal o určenie fakultných

pracovníkov, ktorí by boli nápomocní pri odhalení a oprave chýb vo formulároch.

**UZNESENIE: 19.2/2014-KR**

Kolégium rektora STU berie na vedomie materiál Komplexná akreditácia 2014.

**ÚLOHA: 19.1/2014-KR**

Kolégium rektora  STU ukladá, v súvislosti s komplexnou akreditáciou a procesom validácie, zaslať prorektorovi Horňákovi návrhy pracovníkov za každú fakultu, ktorí pomôžu odhaliť nedostatky a opraviť formálne chyby vo formulároch.

Z: dekani

T: 04.06.2014

**K BODU 4: Vyhlásenie internej univerzitnej súťaže na vypísanie tém na postdoktorandské pracovné miesta**

Materiál uviedol prorektor Biskupič.

Prorektor Peciar navrhol vybrať do užšieho výberu z návrhov viac tém a finálny výber uskutočniť až po vyhodnotení záujmu a kvality prihlásených uchádzačov o miesta.

**UZNESENIE: 19.3/2014-KR**

Kolégium rektora STU prerokovalo Vyhlásenie výzvy na predkladanie žiadostí v rámci Programu na podporu mladých výskumníkov.

**K BODU 5: Vyhlásenie výzvy na predkladanie žiadostí v rámci Programu na podporu mladých výskumníkov**

Materiál uviedol prorektor Biskupič.

**UZNESENIE: 19.4 /2014-KR**

Kolégium rektora STU prerokovalo Vyhlásenie výzvy na predkladanie žiadostí v rámci Programu na podporu mladých výskumníkov.

**K BODU 6: Návrh na udelenie „Plakety STU“ prof. Ing. Jurajovi Bízikovi, DrSc.**

Materiál uviedol rektor.

Návrh na udelenie Plakety STU prof. Ing. Jurajovi Bízikovi, DrSc. bol predložený pri

príležitosti jeho životného jubilea 85 rokov.

**UZNESENIE: 19.5 /2014-KR**

Kolégium rektora STU schvaľuje udelenie Plakety STU prof. Ing. Jurajovi Bízikovi, DrSc. pri príležitosti významného životného jubilea a za dlhoročnú úspešnú spoluprácu, rozvoj a osobný prínos pri zvyšovaní prestíže Slovenskej technickej univerzity v Bratislave.

**K BODU 7: Informácia o aktivitách STU v projektových výzvach Horizont 2020**

Materiál uviedol prorektor Biskupič.

**UZNESENIE: 19.6 /2014-KR**

Kolégium rektora STU berie na vedomie informáciu o aktivitách STU v projektových výzvach Horizont 2020 s pripomienkami.

**K BODU 8: Informácia o projekte Reality**

Materiál uviedol prorektor Sokol.

**UZNESENIE: 19.7 /2014-KR**

Kolégium rektora STU berie na vedomie informáciu o projekte Reality.

**K BODU 9: Informácia o zasadnutí Rady športu STU**

Materiál uviedol prorektor Sokol.

**UZNESENIE: 19.8 /2014-KR**

Kolégium rektora STU berie na vedomie informáciu o zasadnutí Rady športu STU.

**INFORMÁCIE A OZNAMY:**

Rektor

* informoval o stretnutí s p. Obdržálkom z CVTI, ktorý ho požiadal o spoluprácu pri koordinácii zberu údajov, potrebných na zmapovanie spolupráce vysokých škôl a podnikovej sféry, s dôrazom na praktické vzdelávanie študentov v Bratislavskom kraji,
	+ v tejto súvislosti požiadal dekanov o ústretovosť a vytvorenie priestoru pre uvedený dotazníkový prieskum,
* oboznámil prítomných o podpísaní rámcovej zmluvy s VW Slovakia,
* pozval prítomných na diskusiu „Strategické smerovanie STU“, ktorá sa uskutoční dňa 06.06.2014 o 9:00 hod. v aule na Mýtnej,
	+ dekan Kopáčik upozornil na kolíziu termínov na SvF STU,
* informoval, že ďalšie oficiálne zasadnutie KR STU bude až v septembri, konkrétne dňa 10.09.2014, harmonogram rokovaní bude zaslaný včas

Prorektor Horňák

* informoval o navýšenom počte kópií žezla na promócie, teda promócie môžu prebiehať paralelne bez komplikácií,
* informoval o zverejnení pravidiel na refundáciu účasti študentov na súťažiach v zahraničí,
* vyzval dekanov fakúlt (MTF, FEI, FIIT a FA STU), ktoré majú nedoplatky v rámci štipendijného fondu rektora, aby uhradili svoju čiastku čo najskôr,

Prorektor Peciar

* informoval o plánovanej účasti STU aj na veľtrhu Gaudeamus Brno

Prorektor Sokol

* informoval, že dňa 22.05.2014 sa uskutočnila prednáška v rámci projektu Visiting Professors´ College STU, vyzval prítomných o prejavenie záujmu pozvať ďalších významných profesorov,

Prorektor Biskupič

* oznámil termín menovania docentov, ktoré sa uskutoční dňa 25.6.2014,
* informoval o konferencii o spolupráci Spoločného výskumného centra (JRC) Európskej komisie a Slovenskej republiky v oblasti vedy a výskumu, ktorá sa uskutoční dňa 10.06.2014 aj na pôde STU,
* informoval, že dňa 27.06.2014 o 8:30 prebehne u v aule na Mýtnej akcia, organizovaná v spolupráci so SARIom a SBA k H2020 – možnosti spolupráce pre akademický a podnikateľský sektor

Dekanka Vitková

* informovala o výsledku dizajnerskej prehliadky DMY v Berlíne, kde dizajnéri FA STU, konkrétne občianske združenie Flowers for Slovakia, získalo čestné uznanie za mimoriadny prínos,
* informovala o podujatí „november talks“,

Dekan Šooš

* informoval, že SjF STU získala dve ocenenia, a to **Cenu a zároveň Čestné uznanie  Medzinárodného strojárskeho veľtrhu 2014 ,**
* pozval prítomných na konferenciu TOP 2014,
* apeloval na dotiahnutie analýzy stavu budov a zriadenie komisie, ktorá bude rozhodovať o investíciách, koordinácia by mala prebiehať centrálne,
	+ v predmetnej záležitosti poslal list p. kvestorovi,

Dekan Šajbidor

* upozornil na črtajúce sa problémy v rámci UVP a firmou DÚHA, ktorá si neplní záväzky, na MŠVVaŠ SR stále zadržiavajú VO na prístroje,
* rektor uistil pána dekana, že opätovne apeloval a žiadal ministra o urýchlenie administrácie ohľadom „ležiacich“ VO,

Kvestor

* vzhľadom na požiadavku členov AS STU ohľadom zverejnenia Výročných správ súčastí STU bola zriadená v rámci dokumentového servera v AISe linka, v časti pre prihlásených užívateľov, s prístupom pre všetkých zamestnancov STU a študentov, ktorí sú členmi AS STU,
* informoval, že dňa 30.06.2014 je termín splátky, očakáva, že termín bude dodržaný (okrem FA a MTF STU)

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Jún** | 16.06.2014 | PAS STU | 14:00 |  |
|  | 18.06.2014 | VR STU | 09:00 |  |
|  | 25.06.2014 |  | 13:00 | Menovanie docentov |
|  | 30.06.2014 | AS STU | 14:00 |  |
| **September** | 10.09.2014 | KR STU | 09:00 |  |

Zapísala: Zápisnicu overil:

Erika Jevčáková prof. Ing. Marián Peciar, PhD.

10.06.2014 10.06.2014